cyanic-selkie/wikianc huggingface dataset:
Friedrich Nietzsche
Friedrich Wilhelm Nietzsche (født 15. oktober 1844 i Röcken ved Lützen ikke langt fra Leipzig i Kongeriket Preussen, død 25. august 1900 i Weimar i Det tyske keiserrike) var en tysk filolog, filosof og musiker. Han er i ettertiden mest kjent for sine filosofiske tanker.
Han ble professor i klassisk filologi ved universitetet i Basel i Sveits i en alder av 24 år, men hans første bok, Die Geburt der Tragödie (1872), som han dediserte til komponisten Richard Wagner, fikk en skuffende mottagelse. Han fortsatte imidlertid med å skrive en rekke uvanlige og revolusjonerende verker, ofte flertydige, ofte uttrykt i form av aforismer, som angrep vedtatte sannheter i vestlig intellektuell tradisjon. Blant det han angrep var Gud, moral, sannhet og demokrati. I Ecce Homo, hans egen vurdering av seg selv, beskrev han seg selv som den første umoralist. Komponisten Richard Wagner og filosofen Arthur Schopenhauer øvet tidlig en viktig påvirkning på Nietzsche, men han frigjorde seg senere fra deres tenkning og utviklet den videre. Nietzsche videreutviklet blant annet begrepet nihilisme og kom til å få stor betydning for europeisk filosofi og litteratur omkring forrige århundreskifte.
Hans mest kjente bøker er Also sprach Zarathustra og Jenseits von Gut und Böse. Programmatisk for Nietzsche er setningen Gott ist tot («Gud er død»). Denne frasen stammer ordrett fra teksten «Der tolle Mensch» («Det gale mennesket») fra 1889, men fremsettes også i kapittel to av Also sprach Zarathustra (1883–85), som del av en dialog mellom hovedpersonen og en gammel mann.
Nietzsche var opptatt av musikk og ga ut sin egen komposisjon Hymne til livet (Hymnus an das Leben) i 1887. Det var et verk for kor og orkester. Noen andre komposisjoner ble gitt ut etter hans død. Han var selv en kompetent pianist og spilte. Nietzsche komponerte fra han var barn slik det fremgår av etterlatte notatbøker. Han komponerte i alt rundt 70 musikkstykker og de fleste forble lenge ukjente.
Etter et sammenbrudd i Torino, ble Nietzsche sinnssyk (mistet evnen til å snakke og gå) og ble tatt hånd om av sin søster, Elisabeth Förster-Nietzsche. Søsteren, enke etter den anti-semittiske agitatoren Bernhard Förster (begikk selvmord i 1889), opprettet Nietzsche-arkivet og bidro til at brorens navn ble kjent i Europa, men fordreide også deler av filosofien hans for å få den til å stemme bedre overens med egne politiske meninger. I 1930 ble hun medlem av NSDAP og fikk etter hvert god kontakt med Adolf Hitler, med den følge at Nietzsche snart ble en slags husfilosof i Det tredje riket. Dette skjedde på tross av at Nietzsche tydelig hadde avvist anti-semittismen.
Moral
Nietzsche ble kraftig påvirket av Schopenhauer og støttet hans ateisme, men la ikke samme vekt på medlidenheten. Spørsmålet om hvor våre moralske ideer kan ha kommet fra tas opp i Zur Genealogie der Moral (1887). Her setter Nietzsche seg fore å utfordre våre mest grunnleggende moralske antagelser, spesielt oppfatningene om godt og ondt. Han beskriver de altruistiske dydene i kristen tradisjon, medlidenhet, selvfornektelse og selvoppofrelse, simpelthen som de underordnende massers svar på sin stilling. Jøder og kristne hadde opplevd slaveri, så verdiene de sluttet seg til, var ifølge Nietzsche, når det gjelder både opprinnelse og natur, en «slavemoral». Han beklager at disse verdiene erstattet den ledende moralen og krigerverdiene i det gamle Hellas.
Nietzsche anser mye i oppfatningen av hva som er representert som «godt» i Europas kristne kultur som galt. «Hva er det gode?» spør han i Antikrist (1888) og svarer: «Alt som øker følelsen av makt, viljen til makt, makt i seg selv i mennesket. Hva er dårlig? – Alt som følger av svakhet. Hva er lykke? – Følelsen av at effekten øker – at en motstand er overvunnet.»
Håpet, sier han, ligger i en fremvekst av nye sjeler, mennesker som har klart å overvinne moralen, og som vil bane vei for det mennesket Nietzsche kaller Übermensch eller «overmennesket», som igjen hadde sin motsats untermensch.
Nietzsche og evig gjentakelse
Læren om evig gjenkomst, slik Nietzsche presenterer den, er ideen om at verdenshistorien er syklisk. I våre liv kommer vi tilbake til begynnelsen igjen og igjen, dømt til å leve for alltid med situasjonen i livene våre, hva enn det måtte være. Helten vil, ifølge Nietzsche, se på dette som en gledelig tanke. En taper vil fortvile. Nietzsche utviklet sin myte om den evige gjentakelse for å understreke problemet med hvordan mennesker kan finne mening med livet. Er vi villige, spurte han, til å si et så lidenskapelig «Ja!» til hvert enkelt øyeblikk i vår eksistens at vi ville ha tatt alle de samme valgene igjen, selv hvis vi måtte gjenta dem for evig? Han skrev i Die fröhliche Wissenschaft (1882): «Det livet slik du nå lever det, vil du måtte leve en gang til og utallige flere ganger, og alt usigelig lite eller stort i livet ditt vil måtte komme tilbake til deg, alt i samme rekkefølge. Eksistensens evige timeglass blir snudd, og du er inne i det, som et støvkorn.»
Nietzsche i Norden
Utenfor Tyskland var Nietzsche bortimot ukjent. Det var Georg Brandes som brakte Nietzsche til Norden, og det var her Nietzsche ble berømt. Våren 1888 holdt Brandes en rekke forelesninger om Nietzsche på Københavns Universitet og bearbeidet forelesningene til en stor artikkel: ''Aristokratisk Radikalisme. En avhandling om Friedrich Nietzsche'', utgitt året etter. Den kom i tysk oversettelse med samme tittel i 1890 og brakte Nietzsche ut til resten av Europa.
Brandes' artikkel inspirerte Ola Hansson, August Strindberg, Henrik Ibsen, Arne Garborg og andre. Alle skrivende mennesker måtte forholde seg til Nietzsche. Filosofen Harald Høffding kom med motsvar til Brandes' artikkel i 1890: ''Demokratisk Radikalisme. En Indsigelse. Brandes svarte med Det store Menneske, Kulturens Kilde''. Ytterligere artikler ble utvekslet fram til mai 1890 som ble fulgt med stor oppmerksomhet. Oppmerksomheten satte ikke bare Nietzsche på kartet, men også det intellektuelle Norden. Med Ibsens og Strindbergs teaterstykker ble dyrkelsen av den individuelle personligheten økende, som et resultat av interessen for Nietzsche, men også videre og innover i sjelens innerste dybder.
Gud er død
Nietzsche mente at det er positive muligheter for mennesker uten en gud. Å oppgi troen på Gud åpner for menneskets skapende evner til å utvikle seg fullt ut. Den kristne guden, med dens vilkårlige påbud og forbud, vil ikke lenger ha noen posisjon dersom menneskene slutter å vende sine øyne mot et overnaturlig rike og begynner å anerkjenne verdien av vår jord.
Viljen til makt
Uttrykket Viljen til makt (Der Wille zur Macht) er et annet kjent begrep fra Nietzsches forfatterskap. Det presenteres for første gang i hans verk Also sprach Zarathustra, og det var også den planlagte tittelen på et skrift Nietzsche aldri fikk utgitt. Det viktigste å forstå fra denne filosofien er at alle mennesker utøver «en vilje til makt» eller «en vilje til liv», ulikt andre levende organismer på vår jord. Denne tankegangen utviklet han trolig nok fra Charles Darwins hovedverk, Artenes opprinnelse.
Til tross for denne ydmykheten mente han bestemt at «frie sjeler» likevel måtte fremstå fra massene for å «bli hva de er».
Filosofiske hovedverker
Nietzsches tenkning og verker deles ofte inn i følgende epoker (norske utgivelser i parentes):
Øvrige skrifter
Diverse skrifter av Nietzsche kommet ut på norsk:
Malaye Jaziri
Malaye Jaziri eller Melayê Cizîrî (født 1570 i Cizre, død 1640) var en kurdisk forfatter, poet og mystiker.
En av de mest innflytelsesrike maktene i Kurdistans historie var Botan med hovedstaden Jazira (Cizre), som i dag ligger i Şırnak-provinsen i det sørøstlige Tyrkia. På grunn av sin overlegne posisjon kom Botan til å bli et viktig senter for kurdisk kultur. Her ble den første skolen av klassisk kurdisk poesi på Kurmanji-dialekten etablert. Malaye Jaziri var den ledende representant for denne skolen og en representant for klassisk orientalsk poesi i sin alminnelighet.
Hans tilknytning til denne tradisjonen er uttrykt gjennom sterke sufi-elementer og begrepet kjærlighet i hans poesi. I hans univers finnes det ingen klare grensetilstander mellom menneskelig og guddommelig kjærlighet. Dermed ledes leseren ofte til å spørre om det var kjærligheten til Gud eller den vakre Selma (som sies å ha vært datter eller søster av prins av Jazira) som inspirerte ham. Bortsett fra sine tradisjonelle orientalske elementer, er Jaziris poesi også dypt forankret i romantisk patriotisme, og diktene han skrev som en hyllest til høvdingene i Kurdistan avviker fra en del samtidig poesi. Kurdistans navn dukker ofte opp og er alltid forbundet med stor stolthet.
Jaziris viktigste litterære arbeid er en samling av hans dikt kalt Dîwanî Melay Cizîrî.
Varangerfjorden
Varangerfjorden, på nordsamisk Várjavuonna (kvensk: Varenkinvuono; skoltesamisk: Vaʹrjjelvuõnn; finsk: Varanginvuono ), er en fjord i Troms og Finnmark fylke og er den østligste fjorden i Norge. Fjorden er 95 kilometer lang og strekker seg inn til Varangerbotn i Nesseby. Ved munningen, mellom Vardø i nord og Grense Jakobselv nær Kirkenes i sør er fjorden om lag 70 kilometer bred. Kommunene ved fjorden er Vardø og Vadsø på nordsida, Sør-Varanger på sørsiden og Nesseby i den indre delen.
Geografi
Fjorden ligger på sørsiden av Varangerhalvøya. Den største bosetningen på nordsiden av fjorden er byen Vadsø som ligger om lag halvveis innover i fjorden. Andre steder på nordsiden er Kiberg, Komagvær, Skallelv, Krampenes, Ekkerøy, Golnes, Vestre Jakobselv og tettstedet Nesseby. På sørsiden ligger byen Kirkenes (ved Bøkfjorden), Bugøynes og Karlebotn. Pga. forkastningen på havbunnen mellom nord- og sørsiden av fjorden er dette Norges mest vannholdige fjord.
Innerst i fjorden stikker Selešnjárga ut. Her ligger fjordene Karlebotn på sørsiden og Meskfjorden på nordsiden. Innerst i Meskfjorden ligger Varangerbotn
I den ytre delen av fjorden på sørsiden ligger flere øyer. Den største av disse er Skogerøya like nord for Kirkenes. Her ligger og Kjelmøya og Reinøya.
Fjordarmer
Alle fjordarmene, om en ser bort i fra Karlebotn og Meskfjorden i enden, ligger på sørsiden av fjorden, og de fleste i den ytre delen, rundt Kirkenes.
Historie
Kvenene som bor ved Varangerfjorden er stort sett etterkommere etter finske immigranter som kom til området på 1800-tallet fra Finland og Nord-Sverige.
På den første halvdelen av 1800-tallet var sjansen for at Russland kom til å kreve en del av kysten langs Varangerfjorden et politisk tema i Europa, noe som gjorde at kong Oskar I gikk inn i allianse med Storbritannia og Frankrike for å hindre dette.
Zerene
Zerene er en slekt av dagaktive sommerfugler i gruppen hvitvinger. Zerene eurydice er valgt som delstats-insekt for California.
Levevis
Larvene lever på planter i erteblomstfamilien.
Utbredelse
Slekten er utbredt i Amerika, fra det sørlige Canada i nord til Argentina i sør.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje. Disse artene ble tidligere regnet til slekten Colias.
Steve Dunn
Steve Dunn (født 24. oktober 1957) er en tidligere engelsk fotballdommer. Han starta å dømme lokal fotball i 1978 og ble linjemann i The Football League i 1986.
Han dømte sin første kamp i Premier League 23. august 1995. Kampen var mellom Tottenham Hotspur og Aston Villa. Han ble FIFA-dommer i 1996.
En av høydepunktene i karrièren var i 2001 med FA-cup-finalen mellom Arsenal og Liverpool FC. Kampen endte 2–1 til Arsenal. Dunn har også dømt en finale i FA Trophy.
Dunns dømte sin siste Premier League-kamp 15. mai 2005 mellom Fulham FC og Norwich City. Siste toppkamp han dømte var semifinalen i The Championship mellom West Ham United og Ipswich Town 18. mai 2005.
BAT
Bat eller BAT kan sikte til:
Pop Nytt
Pop Nytt var et norsk musikkmagasin som utkom fra 1965 til 1969.
Redaktører var Per Bjørge (1965 - 1967) og Lars Chr. Sande (1967 - 1969), mens Odd Kielland var ansvarlig for lay-out. Hovedredaksjonen hadde sitt sete i Stavanger, og Bok og Blad A/S sto for utgivelsen. Bladene ble trykket på Aktietrykkeriet.
Bladet ble utgitt i 4 forskjellige formater. Innholdet var store bilder og reportasjer om hjemlige, så vel som utenlandske, artister. Epokedefinerende artister som Bob Dylan, Rolling Stones, the Byrds, the Beatles, Pink Floyd, Jimi Hendrix etc. fikk alle spalteplass i bladene.
Bladet skrev også om mote, trender og bevegelser. Således er Popnytt en gullgruve for kunnskap om musikk fra 1965 til 1969, i tillegg til å være en viktig kilde til hvordan 1960-tallets tankegods, livsstil, mote og musikk ble oppfattet i samtidens Norge.
Utgivelser
Utsalgsprisen var i 1965 kr 2,50 og i 1969 kr 3,25. Bladet kunne rettmessig annonsere å være det største og første skikkelige popbladet i Norge. Det kom ut i farger på glanset papir. og opplagstallene lå på det meste et sted mellom 20.- og 30.000 eksemplarer.
Utgivelsene varierte i omfang, men kunne være på over 50 sider.
Tyrigrava
Tyrigrava Pub og Kro (tidligere Tyrigrava Kafe og Restaurant) er et serveringssted ved Gjersjøen (Oppegårds drikkevann), rundt 20 km sør for Oslo ved Gamle Mossevei.
Veien ble bygd i perioden 1857–1860 og Tyrigrava ble etablert i 1860-årene som herberge og hvilestue for varetransport til og fra Oslo. Bygningene brant ned i 1932, men ble raskt bygget opp igjen som murbygning og ble gjenåpnet året etter, da i tre etasjer med takrestaurant på toppen. Etter andre verdenskrig ble stedet et populært sted for syklende og bilende gjester fra Oslo. Om sommeren var det bading i Gjersjøen, om vinteren skirenn, travløp og skytterstevner. Etter hvert fikk stedet en mekanisk hånddrevet bensinpumpe med måleglass, det er ikke dokumentert at den har vært i bruk (Esso).
Tyrigrava har siden 1950-tallet vært et samlingspunkt for amcar- og MC-miljøer.
Tradisjonelt har amcar-miljøet treff hver første tirsdag i måneden, mens MC-miljøet treffes hver onsdag. AmCar Follo bruker stedet som møtested hver tirsdag året rundt. I sommerhalvåret kan man hver onsdag se opptil hundrevis av motorsykler stå utenfor kroen. På midten av 1950 tallet begynte amcar- og MC-miljøet å vanke her. Siden har det bare blitt mer og mer. På en onsdagskveld på sommerstid, som er kvelden for mc-folket så kan det være flere hundre motorsykler på utsiden, og enkelte ettermiddager og kvelder har over ett tusen vært innom.
Tyrigrava har navnet etter tjærebrenning, noe stedet var kjent for på 1700-tallet.
Halldis
Halldis og Haldis er kvinnenavn med opprinnelse i de norrøne ordene hallr, «helle», og dís, «søster, kvinne, gudinne».
Utbredelse
Tabellen nedenfor gir en detaljert oversikt over populariteten til fornavnet Halldis og varianter av dette i noen av de landene hvor statistikk er tilgjengelig.
Kjente personer med navnet
Personene i listen er ordnet kronologisk etter fødselsår.
Dominic Kinnear
Dominic Kinnear (født 26. juli 1967 i Glasgow) er en skotskfødt amerikansk tidligere fotballspiller. Han er nå hovedtrener for laget Houston Dynamo, en jobb han har hatt siden 2006.
Som spiller startet Kinnear sin karriere i den skotske klubben St. Johnstone FC. Gjennom karrieren spilte han for flere klubber i Mexico og USA. Han spilte også 54 landskamper for og scoret 9 landslagsmål.
Døperen Johannes
Døperen Johannes (gresk: – Iōánnēs ho baptistḗs (i Det nye testamentet),  – Ho Hágios/Tímios Endoxos, Prophḗtēs, Pródromos, kaì Baptistḗs Ioánnēs    ; hebraisk:  – Yoḥanan ha-mmaṭbil; يوحنا المعمدان – Yuhanna Al-Ma'madan ; arameisk: ܝܘܚܢܢ – Ioḥanan; armensk: Հովհաննես Մկրտիչ – Hovhannes Mkrtich) er en figur i Det nye testamentet. Han er en reisende predikant og en viktig religiøs figur innenfor kristendommen, islam, bahai, og mandeanisme.
Det blir beskrevet at han utførte den unike praksisen av dåp som tilgivelse for synder. Han døpte sin tremenning Jesus Kristus i Jordanelven. Teologer er som regel enige om at Jesus var en av Johannes' følgere, og flere steder i Det nye testamente blir det sagt at flere av Jesu følgere var tidligere følgere av Johannes.
Beretningen
Han var sønn av den jødiske presten Sakarja og hans hustru Elisabet. Hun var jomfru Marias slektning, ifølge noen tradisjoner var de kusiner. Det fortelles i Bibelen at Maria besøkte Elisabet mens de begge var svangre, og at barnet da «hoppet av fryd» i hennes mage. I Den katolske kirke mener man at Johannes da ble løst fra arvesynden, og dermed født uten skyld (dog ikke unnfanget uten skyld som Maria).
Johannes oppholdt seg ifølge evangeliene i Judeas ødemark og i traktene rundt Jordanelven. Han var nasireer. Han forkynte at folket måtte omvende seg og la seg døpe for å være rede til å ta imot Guds sønn. Noen av dem som han døpte ble hans disipler.
Han døpte med tiden også Jesus, og fortellingen om det er velkjent. Guds ånd kom ned i skikkelse av en due etter at Jesus var døpt.
Kong Herodes Antipas fikk ham halshugget etter ønske fra sin kone Herodias, som var hans halvbrors tidligere kone. Dette ble etter jødisk syn regnet som ulovlig, og Johannes hadde fordømt ekteskapet, hvilket førte til at hun la ham for hat. Kongen holdt Johannes fanget på et sted som gjerne blir identifisert som festningen Machaerus, femten kilometer øst for Dødehavet. På Herodes' fødselsdag danset Herodias' datter Salome og som takk for sin oppvisning sa Herodes at hun skulle få ønske seg hva hun ville. Salome gikk til sin mor og spurte hva hun skulle ønske seg, og Herodias sa at hun skulle be om Johannes' hode på et fat. Han ble gravlagt av sine disipler i Sebaste i Samaria.
Apostlenes gjerninger gir et interessant glimt av starten til en potensiell religion som Paulus raskt fikk forhindret, da han på en av sine reiser kom til Efesos og traff noen av disiplene til Johannes. Paulus spurte om de mottok den hellige ånd da de fikk troen. De visste ikke av noen hellig ånd, og Paulus spurte da hvilken dåp de ble døpt med. De svarte: «Med Johannes-dåpen.» Paulus forklarte dem at Johannes hadde døpt med omvendelsesdåp, og sagt til folket at de skulle tro på ham som fulgte etter, dvs. på Jesus. Paulus døpte dem deretter i Jesu navn, og «da Paulus la hendene på dem, kom den hellige ånd over dem. De talte i tunger, og de talte profetisk. Det var omkring tolv menn i alt.»
Festdager
Tradisjonelle kirkelige festdager til minne om døperen Johannes er:
Islamsk syn
I Koranen blir fødselen til Johannes og fødselen til Jesus omtalt parallelt; begge fødsler var mirakuløse etter Guds inngripen: Sakarja var gammel og Elisabet var ufruktbar da Gud skapte Johannes i morslivet. Johannes og Jesus regnes begge som profeter innen islam. Det som skal være relikvier etter Johannes oppbevares i Omajademoskeen i Damaskus.
Ytrebygda skole
Ytrebygda skole er en kommunal ungdomsskole fra 1973 i Blomsterdalen i Ytrebygda bydel i Bergen kommune. Skolen har plass til 450 elever, med bakgrunn fra barneskolene Aurdalslia, Hjellestad, Liland og Søreide.
Afrikan History Week (AHW)
Synlig – usynlig
«Synlig – Usynlig» har vært et underliggende motto for AHW, som tar utgangspunkt i at afrikanere ofte forblir «usynlige» når det gjelder representasjon og deltakelse i kulturutviklingen selv om de er svært synlige i et hvitt samfunn. Festivalen arrangeres etter modell av lignende festivaler i land som Canada, Jamaica, England, Tyskland og Frankrike.
Kritikk
I 2011 fikk organisasjonen kritikk av historiker og integreringsarbeider Kristoffer Gaarder Dannevig for å presentere ufaglige konspirasjonsteorier og drive med afrosentrisk identitetspolitikk som Dannevig mente kan bidra til omvendt rasisme. Dette ledet til en debatt i Aftenposten, Ny Tid og NRK P2.
Kromatografi
Kromatografi omfatter flere metoder innenfor analytisk kjemi som benyttes til separasjon av kjemiske komponenter i gasser eller løsninger. Hovedprinsippet for kromatografi er at komponenter med ulikheter i fysiske og kjemiske egenskaper som molekylvekt, kokepunkt, elektrisk ladning, pKa, hydrofilisitet, lipofilisitet m.m. vandrer med ulik hastighet gjennom det kromatografiske systemet og vil kunne detekteres til ulike tider på et gitt punkt (de fleste metodene), eller detekteres på ulike punkter ved en gitt tid (tynnsjiktkromatografi, TLC).
De kromatografiske metodene kan deles inn i væskekromatografi (LC, HPLC) og gasskromatografi (GC) som de to dominerende, men omfatter også bl.a. papirkromatografi, tynnsjiktkromatografi (TLC), gelelektroforese (GE) og kapillærelektroforese (CE). Væske-, papir- og tynnsjiktkromatografi brukes for analyse av ikke-flyktige komponenter i vandige eller organiske løsninger, mens gasskromatografi brukes for analyse av gasser samt flyktige komponenter i (organiske) løsninger. Gelelektroforese og kapillærelektroforese brukes for analyse av elektrisk ladde komponenter i vandige løsninger.
Anders Eek
Anders Eek (født ) er en norsk trommeslager. Han er kjent fra bandene Funeral, Fallen, Myrkskog, Odium, Glittertind.
WOW-alliansen
WOW, etablert i 2000, var en global luftfartsallianse mellom luftfraktselskaper.
Historie
Med bare to gjenværende medlemmer opphørte alliansen en aller annen gang etter 2010.
Colombias økonomi
Colombias økonomi er et framvoksende marked som karakteriseres av den sterke veksten det har opplevd i det 21. århundret. I 2011 hadde landet et bruttonasjonalprodukt på 369 802 millioner USD, som plasserer det på en 31.-plass på verdensbasis. Økonomien er Latin-Amerikas tredje største, etter Brasil og Mexico, og foran Argentina og Peru. Colombias viktigste eksportvare er råolje, som utgjorde 51,4 % av landets eksport i 2012, etterfulgt av karbon med 12,9 %.
Colombia er medlem av en rekke internasjonale økonomiske organisasjoner, deriblant Verdens handelsorganisasjon. Det regnes også som ett av de fem tilvekstlanda i CIVETS. Innen Amerika er Colombia medlem av Den interamerikanske utviklingsbanken, Det andinske fellesskapet, De søramerikanske lands union og Stillehavsalliansen.
EM i friidrett 1954 – Spydkast menn
Øvelsen Spydkast menn ved EM i friidrett 1954 i Bern, Sveits ble avholdt 28. august (Kvalifisering) og 29. august (finalen).
Kvalifisering
28. august
Deltakernasjoner
21 autøvere fra 15 nasjoner deltok under øvelsen.
Manfred Schnelldorfer
Manfred Schnelldorfer (født 2. mai 1943 i München) var en tysk kunstløper som deltok i de olympiske vinterleker 1960 i Squaw Valley og 1964 i Innsbruck.
Schnelldorfer ble verdensmester i kunstløp 1964 i single.
Nordbanen (Danmark)
Nordbanen er en dansk jernbanestrekning mellom København og Helsingør via Hillerød. Strekningen ble tatt i bruk i 1864.
Strekningen København – Hillerød har idag S-tog-trafikk, mellom Hillerød og Køge, og mellom Holte og Høje Taastrup. Strekningen Hillerød – Snekkersten (også kalt Lille Nord) har lokaltrafikk som drives av Lokalbanen A/S. Sidestrekningen mellom Hellerup og Klampenborg kalles også Klampenborgbanen og har S-togtrafikk mellom Klampenborg og Frederikssund.
Karneia
Karneia (Κάρνεια) var en av de viktigste religiøse høytider i antikkens Sparta og andre doriske byer, holdt til ære for Apollon Karneios som ble dyrket i forskjellige deler av Peloponnes. Der var ni betydelige festivaler i den spartanske kalenderen. Av de viktigste ble karneia, gymnopaidia og hyakinthia avholdt ved Amyklai.
Navnet var trolig beslektet med Karnos eller Karneios (trolig med betydningen vær), som skulle ha vært guden Apollons favoritt, men ble uskyldig drept av Herakles' etterkommere, som derfor var opptatt av å sone udåden. Kanskje var han en eldre fruktbarhetsgud som var blitt erstattet av Apollon.
Karneia begynte på den syvende dagen i måneden karneios (den athenske metageitnion) og varte i ni dager like før høstjevndøgn. Ni telt ble satt opp utenfor bymurene, bebodd av ni menn som levde som soldater og adlød kommandoen til en herald. Presten gjennomførte ofringer kjent som agetes, derfor var festivalen noen ganger kjent som agetoria eller agetoreion. Fra hver av de spartanske stammene ble det valgt ut fem ugifte menn (karneitai) som agetes-prester, et embete de holdt i fire år, hvor de måtte forbli ugifte.
Noen av karneitai ble kalt stafylodromoi («drueranke–løpere»). I løpet av festivalen jaget stafylodromoi etter en mann som bar girlander. Det var et godt tegn for den kommende innhøstingen å fange ham. Trolig var han en midlertidig inkarnasjon av naturens fruktbarhet som måtte fanges, så fruktbarheten ikke forlot området.
Ifølge tradisjonen kunne ikke hæren forlate spartansk område under denne festivalen. De spartanske herskerne kunne ikke lede felttog eller erklære krig, og alle mannlige borgere måtte rense seg. På grunn av dette måtte athenerne kjempe i slaget ved Marathon alene, og Leonidas ble sendt til Thermopylene med bare 300 mann. Men når Herodot og Thukydides forteller at spartanerne ikke hadde lov å angripe en fiende i løpet av høytiden, var dette et forbud som gjaldt under alle de store greske høytidene.
Karneia ble også feiret i den doriske byen Kyrene i Nord-Afrika, slik det bevitnes i Pindars fjerde pythiske ode og Kallimakhos' hymne til Apollon.
Referanser
<References />
Rå skole
Rå skole er en kommunal ungdomsskole i Rådal i Ytrebygda bydel i Bergen kommune.
Berenike
Berenike (født 28 e.Kr.) var eldste datter av kong Herodes Agrippa I og hans hustru Kypros. Hun ble beryktet for sin livsstil. Det lille man vet om henne fra samtidige kilder, er nedskrevet av den den jødisk-romerske historikeren og hagiografen Josefus (37–ca. 100) og den romerske historikeren og senatoren Tacitus (56–120 e.Kr.).
Rå skole
Skolen er tegnet av arkitekt Øyvind Lien og sto ferdig i 1961, og har plass til 400 elever. Elevene kommer fra barneskolene Aurdalslia, Skjold, Skeie, Søreide og Søråshøgda. Før kommunesammenslutningen i 1972 hørte skolen til i Fana kommune.
Kanuttene
Kanuttene er en gruppe eldre damer i Bergen som har underholdt med sang og musikk på mange arrangementer og institusjoner på Vestlandet siden 1975. Med sine karakteristiske hatter og sjal, fremfører de gamle Bergenssanger, "husker du" -viser og historier fra gamle dager.
Rå skole
Historie
Etter vedtak i Fana herredsstyre 8. desember 1958 ble det satt ned en plannemnd for å utrede behov og romplan for en ny realskole på Rå som avlastning for Fana Høgre skole (Fana realskole og gymnas). Plannemndas mandat var å utrede forslag til bygging av en ny skole i lys av at diskusjonene om innføring av ni-årig enhetsskole var i sluttfasen. Den 10. april 1959 ble den sentrale skolelovgivningen endret slik at den enkelte kommune kunne innføre ni-årig skole. 30. mai 1960 vedtok herredsstyret å bygge skolen etter nemndas forslag. Skolen sto ferdig i 1961.
Berenike
Josefus forteller om tre ulike ekteskap. Berenikes første mann, Marcus Julius Alexander (16–44 e.Kr.) døde ganske snart etter at ekteskapet ble inngått. Da han døde, giftet hun seg med sin farbror Herodes av Chalkis, og levde med ham frem til han døde, da Berenike var bare rundt 20 år gammel. Med Herodes av Chalkis fikk hun to sønner.
Kanuttene
Historie
På det meste var de ni, men nå utgjør Kanuttene fire medlemmer; Ågoth Margrethe Lilleheil (født 1927 i Bergen) på vokal, Elvira Bjordal (født 1915 i Alta) på gitar, Elisabeth Owe Michelsen (født 1917 i Vikebygd) på mandolin og Frida Lorentze Haukeland (født 1923 i Bergen) på trekkspill.
Rå skole
Historie
Rå skole var realskole fra 1961 til 1972. Etter kommunesammenslutningen i 1972 fortsatte skolen som Rå ungdomsskole. Det var en glidende overgang fra realskole til ungdomsskole. Siste realskolekull ble tatt opp i 1971 og gikk ut i 1974. Arkivet etter Rå skole oppbevares ved Bergen Byarkiv.
Berenike
Hun levde en lang tid som enke, og bodde i sin bror Herodes Agrippa IIs hus. Det ble sagt at de levde sammen i et incestuøst forhold. I Apostlenes gjerninger forteller Lukas om de to søsknene som om de var en konge med sin dronning. Berenike ville ha slutt på ryktene og giftet seg med kong Polemon av Kilikia. Ekteskapet holdt ikke lenge. Berenike lengtet tilbake til broren og forlot sin mann til fordel for ham.
Kanuttene
Historie
Kanuttene har delt scene med personer som Sissel Kyrkjebø, Wenche Foss og Gro Harlem Brundtland. De har opptrådt for Kongehus og ordførere, redaktører og direktører. I løpet av sine 30 aktive år har de hatt over 3000 forestillinger. De fikk Kongens fortjenstmedalje i sølv 7. juni 2008 på torgdagen i Bergen, for sin innsats gjennom flere tiår.
Berenike
På et senere tidspunkt kom hun til Roma. Der skal hun en tid ha hatt et forhold til keiser Vespasian. Senere skal hun ha hatt et forhold til hans sønn og etterfølger, Titus. De skal ha ønsket å gifte seg, men romernes syn på judeerne umuliggjorde det.
Kanuttene
Historie
Seks av damene fra Fyllingsdalens Husmororkester skilte seg ut som egen gruppe. Denne gruppen tok i 1975 navnet Kanuttene.
Litt variasjon i sammensetningen har det vært siden den mer offisielle starten sankthans-aften 1974, da det var Ågoth Margrethe Lilleheil, Anna Birkeland, Anna Kruger Bakke, Doris Brudvik, Anny Solheim, Gerd Knutsen, Frida Lorentze Haukland, Reidun Iversen og Elvira Bjordal som entret podiet. Et par er falt bort, Elisabet Owe Michelsen er kommet til.
Kanuttene deltok på Torgdagen i Bergen for første gang i 1977.
Navnet
Navnet hentet de mer eller mindre uforandret fra Sofie Bjørhovdes bok Abelone og Kanutta, og selv om alle gode bergensord har minst tre-fire forklaringer hvorom de lærde strides, så er det ikke usannsynlig at det betyr "Bergens-småtøser som er nokke for seg sjøl".
Draktene
Kanuttenes fargerike drakter, sjal og hatter har blitt deres varemerke i byen mellom de syv fjell. En av draktene til Kanuttene henger i dag på museet i Gamle Bergen. Draktene er inspirert av hvordan pene bergensfruer gikk kledd på slutten av 1800-tallet. Hattene er laget av Ingrid Torgersen.
TV-dokumentar
Det er gitt ut en 13 minutters TV-dokumentar om Kanuttene (UIB produksjon)
Arne Arnesen (politiker)
Arne Arnesen (født 28. juli 1847 i Uskedalen i Kvinnherad  som sønn av landhandler Jens Arnesen og Sella Gjertsdatter Myklebust, død 9. juni 1908) var stortingsrepresentant for Venstre fra Kristiansund og Sunnmøre.
Som voksen etablerte Arnesen seg som skipshandler med eget handelshus (Arnesens skipshandel), og var i tillegg væreier i Kristiansund. Han var bestyrer av Norges Banks avdeling i Kristiansund. Ved bybrannen i Ålesund i 1904 organiserte han den første hjelpesendingen dit. Året før Norsk Selskab til Skibbrudnes Redning (NSSR) ble etablert i 1891, hadde han tatt initiativet til et lokalt basert redningsselskap for Kristiansund og Mørekysten.
Medaljer
Innehaver av 7. juni-medaljen.
Arne Arnesen ble begravet i Kristiansund. Det ble holdt minnetale i Stortinget over ham.
Hellas under Sommer-OL 1928
Hellas under Sommer-OL 1928. 23 sportsutøvere fra Hellas deltok under Sommer-OL 1928 i Amsterdam. De vant ingen medaljer.
Robert Reich
Robert Bernard Reich (født 24. juni 1946 i Scranton i Pennsylvania) er en amerikansk politisk økonom, forfatter, politisk kommentator og samfunnsdebattant.
Fylkesvei 416
Før 1. januar 2010 var veien riksvei, etter at regionsreformen trådte i kraft har den status som fylkesvei.
Robert Reich
Han blir regnet som en av USAs fremste politiske økonomer. Reich er professor i offentlig politikk ved Goldman School of Public Policy ved University of California, Berkeley fra 2006. Han var tidligere professor ved Harvard Kennedy School of Government 1980–1992 og professor i sosial og økonomisk politikk ved Brandeis University. Han har også vært en medvirkende redaktør i flere kjente magasiner, blant disse er The New Republic, The American Prospect, Harvard Business Review, The Atlantic, The New York Times og The Wall Street Journal.
Fylkesvei 416
Erstattet av
Robert Reich
Han har utgitt 13 bøker, inkludert besteselgere som The Work of Nations, Reason, Supercapitalism og Aftershock: The Next Economy og America's Future. Han studerte ved John Jay High School i Cross River, New York. Han studerte videre ved Dartmouth College, uteksaminert summa cum laude med bachelorgrad i 1968, og vant et stipend for å studere til mastergrad i filosofi, politikk og økonomi ved University of Oxford. Reich tok senere kandidatutdannelse i rettsvitenskap ved Yale University, der han var redaktør i Yale Law Journal.
I 1977 utnevnte president Jimmy Carter ham til direktør for politisk planlegging ved Federal Trade Commission. Fra 1980 til 1992 underviste Reich ved Harvard University's Kennedy School of Government, der han skrev en rekke innflytelsesrike bøker og artikler, blant andre The Next American Frontier og The Work of Nations. Reich har arbeidet for presidentene Gerald Ford, Jimmy Carter og Bill Clinton, for sistnevnte som USAs arbeidsminister 1993–1997.
ACEU
ACEU (Asociacíon Colombiana de Estudiantes Universitarios) ble opprettet i 1998 og er Colombias største studentunion. Organisasjonen er motstander av privatisering av høyere utdanning. ACEU fikk Studentenes fredspris i 2005.
Skranevatnet skole
Skranevatnet skole er en kommunal barne- og ungdomsskole på Sandsli i Ytrebygda bydel i Bergen kommune. Skolen er dimensjonert for 600 elever. I ungdomsskolen har elevene også bakgrunn fra Aurdalslia skole.
Skolen arrangerer årlig en så kalt Danseuke der alle elever lærer på en uke en dans også skal de ha oppvisninger der de viser hva de har lært. Det er åpningsshow og avslutningshow.
Skranevatnet skole er klassifisert som en grønn skole.
In the Halls of Awaiting
In the Halls of Awaiting er debutalbumet til det finske melodisk death metal-bandet Insomnium.
Albumet ble utgitt 30. april 2002 av Candlelight Records.
Sporliste
All musikk og tekster av Insomnium.
Enova
Enova SF er et statsforetak, etablert i 2001, som inntil første halvår 2018 eies av Olje- og energidepartementet, deretter av Klima- og miljødepartementet. Finansieringen av virksomheten skjer via tildelte midler fra Energifondet. Tilgjengelige midler skal benyttes mest mulig kostnadseffektivt for å nå de målene myndighetene til en hver tid har for aktivitetene. Energifondet finansierer gjennom tilført avkastning fra «Fondet for klima, fornybar energi og energiomlegging». Dette fondet er i 2017 på 67,8 milliarder kroner. I tillegg finansieres Energifondet gjennom en avgift på strømregningen på 1 øre per kWh. Dette gir Enova en disponibel ramme på over fem milliarder kroner årlig ifølge Enova sin årsrapport for 2020.
Enovas mål er å bidra til:
Enova støtter utvikling av energi- og klimateknologi, energieffektive løsninger, og energitiltak som bidrar til økt forsyningssikkerhet. Dette gjøres hovedsakelig gjennom programmer som tilbyr finansiell støtte rettet mot de områdene hvor det kan dokumenteres størst effekt i form av reduserte klimagassutslipp, spart, omlagt eller produsert energi.
Enova har hovedkontor i Trondheim. Administrerende direktør er Nils Kristian Nakstad, styreleder er Tore Holm.
Enova kårer hvert år årets Enovatilskudd-bedrift som belønner en leverandør som skaper spesielt stor interesse for energitiltakene som mottar Enovatilskudd. Sammen med kunderelasjoner og antall prosjekter leverandørens kunder har registrert hos Enova, vil dette være et kriterium for utmerkelsen. Kåringen skjer på Enovakonferansen, og vinneren får diplom og et merke som kan brukes fritt i egen markedsføring. Vinner for 2016 ble Energiverket AS i Råde.
Den europeiske pakt om regionale språk eller mindretallsspråk
Minoritetsspråkpakten, eller Den europeiske pakt for regionale språk eller minoritetsspråk (engelsk European Charter for Regional or Minority Languages; fransk Charte européenne des langues régionales ou minoritaires) er en europeisk mellomstatlig avtale som ble inngått i 1992 i regi av Europarådet. Hensikten var å beskytte og støtte tradisjonelle regionale og minoritetsspråk.
Avtalen har kun gyldighet for de språk som tradisjonelt har var snakket av statsborgere i de landene som har underskrevet avtalen (og utelukker på den måten de språk som gjelder de som nylig har flyttet til landet). Det dreier som om språk som avviker markant fra flertallets språk eller det offisielle språk i de landene som har underskrevet avtalen. Språkene skal enten ha tilknytning til et bestemt område eller de skal tales av et språklig mindretall innenfor staten som helhet.
Det skal finnes mulighet for de som snakker disse språkene for blant annet nytte dem ved utøvelsen av sine medborgerlige rettigheter. Selv det å forhindre eller minske diskriminering er et viktig delmål. Det er Europarådets oppgave å se til og kontrollere at konvensjonens bestemmelser respekteres og følges. Konvensjonen om minoritetsspråk er oppbygd av 23 ulike artikler. De land som har godkjent konvensjonen sår selv undertegne og velge frivillig hvilke artikler som skal godkjennes. I 1998 trådte konvensjonen i kraft etter at fem land hadde godkjent den.
Norge har per 10. november 1993
Kathrine Chemnitz
Kathrine Chemnitz (født 28. juni 1894 i Qaqortoq, død 1. desember 1978 i Nuuk) var en grønlandsk politiker. Hennes fulle navn var Vilhelmine Else Kathrine Dorthe Chemnitz.
Familie
Hennes foreldre var Kanuthus Josefsen og Juliane Kielsen. Hun giftet seg i 1917 med Jørgen Chemnitz, sammen fikk de 6 barn.
Yrkeskarriere
Dette avslaget gjorde at hun senere ble en forkjemper for grønlandske kvinners utdanning.
Chemnitzfamilien hun hadde giftet seg inn i var en innflytelsesrik og velutdannet familie. Dette bidro til at hun fikk muligheten til å bidra til å etablere den første kvinneforeningen på Grønland, i Nuuk. Hun var formann her, og da det etterhvert ble etablert flere lokale kvinneforeninger, og disse ble samlet i en landsforening i 1960 ble hun formann også for landsforeningen. Denne het «De Grønlandske Kvindeforeningers Sammenslutning» (APK – Kalaallit Nunaanni Arnat peqatigiit Kattuffiat).
I 1948 ble hun medlem av Grønlandskommisjonen, som eneste grønlandske kvinne. Her jobbet hun i flere utvalg, og fikk bl.a. sikret etableringen av to husholdningsskoler i Qaqortoq og Aasiaat. Da utvalget ble lagt ned etter sin innstilling i 1950 ble hun tildelt «Den Kongelige Belønningsmedaille» i gull.
Cajus Julius Caesar
Cajus Julius Caesar (født 22. januar 1951 i Rinteln) er en tysk konservativ politiker (CDU). Han var medlem av det tyske parlamentet, Forbundsdagen, fra 1998 til 2005.
Utdannelse og yrke
Caesar gikk fra 1967 til 1969 i forstlære, og utdannet seg senere til diplomforstingeniør og forstmann. Fra 1974 til 1998 arbeidet han som revirleder.
Politisk karrière
1998 ble Caesar innvalgt i det tyske parlamentet for CDU. Han representerte valgkrets 136 Lippe I i delstaten Nordrhein-Westfalen. I Forbundsdagen var han medlem av komitéen for miljø, naturbeskyttelse og reaktorsikkerhet. En anekdote forteller at CDU/CSUs fraksjonsleder Wolfgang Schäuble først bad om å få se Caesars identitetspapirer, fordi han ikke trodde navnet stemte.
Ved forbundsdagsvalget i 2005 ble det på grunn av utsettelsen i valgkretsen Dresden I i delstaten Sachsen uklart om Caesar ville bli gjenvalgt. Ettersom CDU fikk flere enn 9 409 annenstemmer i Dresden, vil Caesar ikke bli innvalgt over Nordrhein-Westfalens landsliste. Dette er et resultat av det som på tysk kalles Wählerzuwachsparadoxon.
Dismorphia
Dismorphia er en slekt av dagaktive sommerfugler i gruppen hvitvinger.
Utseende
Middelsstore (vingespenn 40-85 millimeter), spinkle, ofte ganske fargerike sommerfugler. Kroppen er tynn og antennene forholdsvis lange. Vingeformen kan variere en del, men bakvingen er nesten alltid tydelig bredere enn forvingen, ofte påfallende bred. Noen arter er hvite eller blekgule med svarte vingespisser, andre er varselfarget i svart, oransje, rødt og gult. Noen har sigdformede forvinger. Både vingeform og fargemønstre kan variere mye innen samme art.
Levevis
Artene lever i skog, særlig tropisk regnskog. De har en langsom flukt og mange beskytter seg mot fiender ved å ligne på giftige sommerfugler i gruppene Heliconiini og Ithomiini. Larvene lever på busker og trær i erteblomstfamilien, særlig på slekten Inga.
Utbredelse
Slekten er utbredt i Mellom- og Sør-Amerika, fra Mexico i nord til Argentina i sør, også på flere av de karibiske øyene.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
Latvia under Sommer-OL 1928
Latvia i Sommer-OL 1928. Femten sportsutøvere fra Latvia deltok i Sommer-OL 1928 i Amsterdam. Det var andre gang Latvia deltok i et sommer-OL, deltagerne vant ingen medaljer.
Indiana Jones og det siste korstog
Indiana Jones og det siste korstog er en amerikansk action- og eventyrfilm fra 1989, regissert av Steven Spielberg. Den er den tredje filmen i filmserien om arkeologen Indiana Jones, spilt av Harrison Ford.
Mambéré-Kadéï
Mambéré-Kadéï er et prefektur i Den sentralafrikanske republikk. Det ligger vest i landet og grenser til prefekturene Nana-Mambéré, Sangha-Mbaéré, Ombella-Mpoko og Lobaye. Det grenser også til landet Kamerun i vest.
Administrativ inndeling
Mambéré-Kadéï er delt inn i tre underprefekturer.
Kongepokalvinnere i skiidrett for kvinner
Den første kongepokalen tildelt en kvinne innen skiidrett gikk til Inger Bjørnbakken under NM i alpint 1959. Pokalen ble satt opp annehvert år innen alpint de første årene. Fra 1969 ble det satt opp pokal også innen langrenn med 3 års intervaller. I 1990 ble Stine Lise Hattestad tildelt den første pokalen for freestyle, og 1998 ble telemarkskjøring første gang belønnet med kongens pokal.
Strand
En strand er en stripe land som grenser til hav eller ferskvann. Strender er en egen type geografisk område med sitt eget biologiske system. I dette grenseområdet møtes akvatiske og landlevende organismer. Strender er utfordrende leveområder, og organismene må tåle oversvømmelse, uttørking, salt, bølgekrefter, vind og sterk sol. En skiller mellom bergstrender der fjellet ligger i dagen, og løsmassestrender med mudder, sand eller grus.
Stranddanning
Løsmassestrender blir til ved at materiale fra land og hav blir slitt ned og samlet sammen langs vannkanten. Strandmaterialet blir laget ved erosjon på land og ved at havet tærer på fjell i og ved vannet. Siden flytter bølger og vind rundt på materialet slik at stranden stadig forandrer seg.
Vegetasjon
Økologisk er stranden preget av møtet mellom de to svært ulike livsmediene hav og landjord, og det gir grunnlag for karakteristiske samfunn av salttålende planter, eller planter som tåler å vokse i sjøen og samtidig tåler uttørking ved lavvann. Strand og havnære områder preges i tillegg av ekstra næringstilførsel fra havet, for eksempel fra sjøfuglers ekskrementer eller fra ilandskylt, råtnende tang. Det favoriserer nitrofile planter.
Tidevannsbeltet kan deles i tre soner. Under laveste lavvann, dvs. i områder som aldri blir tørrlagt, finner vi sublittoralsonen. Her vokser taren. Mellom laveste lavvann og høyeste flo, dvs. i fjæra, ligger eulittoralsonen. Den domineres av blæretang, grisetang og sagtang. Øverst i tidevannsbeltet finner vi tangarter som tåler å vokse i bølgeslagssonen; sauetang og spiraltang. Like over havflata på berg og steiner finner en et tydelig, svart belte (marebek) av skorpelav av slekten Verrucaria og busklav (Lichina). Disse tåler å bli overskylt av bølgene. I mer sikker høyde over vannflata kan en finne den oransjegule Caloplaca marina og den grå Lecanora helicopis.
Blant karplantene er ålegress og havgress de som går lengst ut, men helst i lune viker som ikke er eksponert for bølgeslag. På steder som blir tørrlagt ved lavvann dominerer salturt, saltbendel og saltmelde. Høyere opp finnes også mindre salttålende arter som strandstjerne, strandkjempe og fjørekoll.
Enkelte steder langs kysten finner vi partier med flyvesand. Slik ustabil grunn favoriserer arter med kraftig rotsystem og rotutløpere, som sandrør, strandarve, strandrug og strandstarr. Når slike pionerplanter etter hvert har opparbeiddet et visst humusinnhold, vil andre arter få muligheter til å etablere seg, og en kan få røsslyng og krekling som klimaksvegetasjon.
På flate områder som regelmessig oversvømmes av tidevannet dannes strandenger. Her dominerer gress- og halvgressarter som saltsiv, rustsivaks og rødsvingel. I områder med tilførsel av ferskvann kan en finne havsivaks, takrør og havstarr. Strandengene er viktige beiteområder for husdyr, derfor framstår områdene som mer kortvokste og tettere enn de egentlig er. I tillegg er de viktige beite-, hekke- og hvileområder for fugler. Mange strandenger er blitt ødelagt av utbygging, og er i ferd med å bli en sjelden naturtype.
På steder der havet kaster opp død tang og tare, dannes tangvoller. Denne sonen med sin næringsrike blanding av jord og råtnende planterester gir opphav til karakteristiske samfunn av salttålende, nitrofile planter. Her finner vi i tillegg til flerårige arter som kveke ettårige planter som strandmelde, tangmelde og balderbrå.
Kultur
Det er vanlig å dra til strender om sommeren for å bade, sole seg eller gå tur på en badestrand. I Norge finnes flotte strender både i sør og nord (eksempelvis på Ramberg i Lofoten, Norge), men nordpå er sjøen såpass kjølig at bading er mindre vanlig. Mens norske strender som regel er etter måten urørt, kan populære strender i andre land være svært utbygde; f.eks. Copacabana i Rio de Janeiro.
Pop Expressen
Pop Expressen var en norsk musikkavis som startet sin virksomhet tre måneder etter POP-Revyen. Dermed gjorde de første norske musikkavisene sin entré (Bakken 1983, s. 35). Månedsavisen Pop Expressen kom med første nummer i oktober 1966, og rakk således å komme med tre nummer i 1966, og fulgte på med tre nummer i 1967. Redaksjonen holdt til i Halden og hvert nummer var på 16 sider.
Utsalgsprisen for Pop Expressen var 1 krone. Den var altså noe dyrere enn konkurrenten POP-Revyen. De seks numrene som utkom ble alle trykket av Sarpens Trykkeri i Sarpsborg. Willy B. har kritisert at avisen også brakte en del stoff om helt «lokale ting» (Bakken 1984, s. 107). Kan hende Noers utgave bør beskrives som en piratavis, men det skjedde i full offentlighet, og avisen ble heftig annonsert. Det var Frogner Trykkerier som sto for trykkingen, og utgiver var samme M-Press som også utga POP-Revyen.
Redaktøren, Kai Andersen, har senere laget en opptrykt utgave i to hefter på hver 48 sider av de originale seks avisene.
Isaac Boakye
Isaac Boakye (født 26. november 1981) er en ghanesisk fotballspiller som spiller for den ghanesiske klubben Asante Kotoko. Han kom i 2011 til den norske klubben Vålerenga fra den tyske klubben 1. FC Nürnberg. Kontrakten ble brutt etter fem måneder hos Vålerenga.
Yongji (Yuncheng)
Yongji (kinesisk: 永济市; pinyin: Yǒngjì Shì, tidligere kalt Puzhou) er en kinesisk by på fylkesnivå sør i provinsen Shanxi i det nordlige Kina, ved elven Sushui He. Befolkningen anslås til ca. 50 000. Den ligger under byprefekturet Yuncheng.
Selve byen Yongji (fylkets hovedstad) er svært gammel, endog så gammel at den omtales i eldgamle kinesiske myter som residensby for den mytiske Keiser Shun i det tredje årtusen f.Kr. I eldre tid het byen Puban.
Byen ligger inntil floden Huang He noe over dens store knekk, vis-à-vis provinbsen Shaanxi.